**แผนการจัดการเรียนรู้**

***“Weaving Art Creative (สิ่งทอสร้างสรรค์)”***



***สิ่งทอสร้างสรรค์***

|  |  |  |
| --- | --- | --- |
| ระดับชั้นประถมศึกษาปีที่ 3 | | Weaving Art Creative |
| คำอธิบายกิจกรรมการเรียนรู้  ศิลปะเป็นส่วนหนึ่งของชีวิตประจำวัน ล้วนแฝงอยู่ในทุกสิ่งรอบตัวเรา ไม่ว่าจะเป็นเสื้อผ้า ของใช้ ที่อยู่อาศัย ล้วนประกอบด้วยองค์ประกอบพื้นฐานทางศิลปะ นักเรียนควรได้ฝึกการใช้ประสาทสัมผัสทั้ง 5 ในการเรียนรู้ และเชื่อมโยงศิลปะสู่ชีวิตจริง นำไปประยุกต์ใช้ และเห็นคุณค่าของสิ่งต่างๆ รอบตัว อีกทั้งศิลปะยังช่วยพัฒนาให้ผู้เรียนมีความคิดริเริ่มสร้างสรรค์ที่จะทำสิ่งใหม่ๆ มีจินตนาการ ชื่นชมความงาม มีสุนทรียภาพ ซึ่งสิ่งเหล่านี้ล้วนมีผลต่อคุณภาพชีวิตมนุษย์ ที่จะช่วยพัฒนาผู้เรียนทั้งด้านร่างกาย จิตใจ สติปัญญา อารมณ์ ส่งเสริมให้ผู้เรียนมีความเชื่อมั่นในตนเอง อันเป็นพื้นฐานในการทำงานและอยู่ร่วมกันในสังคมได้อย่างมีความสุข | | |
| เวลาเรียนที่แนะนำ | 6 คาบเรียนโดยประมาณ | |
| ทักษะเฉพาะที่พึงมี | ทักษะทางศิลปะ  การคิดวิเคราะห์ การคิดสร้างสรรค์ การคิดแก้ปัญหา  การทำงานเป็นทีม | |
| เนื้อหาที่ใช้ในการประเมิน   * **วิชาศิลปะ (ทัศนศิลป์)** * *ความสำคัญและเส้นใยของผ้า* * *การดูแลและการซ่อมแซมเสื้อผ้า* * *กระบวนการสร้างผลิตภัณฑ์จากเศษผ้า และการนำไปประยุกต์ใช้ให้เกิดประโยชน์* * *วัสดุ อุปกรณ์ และเทคนิควิธีการในการสร้างงานทัศนศิลป์* | | |

|  |
| --- |
| จุดประสงค์การเรียนรู้ |
| ***ด้านความรู้***   * เข้าใจความสำคัญและเส้นใยของผ้า * อธิบายวิธีการดูแลรักษา และการซ่อมแซมเสื้อผ้าได้ * อธิบายวิธีการสร้างผลิตภัณฑ์จากเศษผ้า และนำไปประยุกต์ใช้ให้เกิดประโยชน์ได้ * บรรยายเหตุผลและวิธีการในการสร้างงานทัศนศิลป์ โดยเน้นถึงเทคนิคและวัสดุอุปกรณ์ที่ใช้   ***ด้านทักษะ/กระบวนการ***   * สามารถใช้อุปกรณ์ในการสร้างสรรค์สิ่งทอได้ * เชื่อมโยงความรู้ทางศิลปะไปสู่การประยุกต์ใช้ในชีวิตจริงได้ * ใช้ความคิดริเริ่มสร้างสรรค์ในการแก้ปัญหาและสร้างสรรค์ชิ้นงานได้ * มีความกล้าในการแสดงอารมณ์และจินตนาการของตนเอง * มีทักษะในการทำงานเป็นทีม * มีทักษะการคิด   ***ด้านคุณลักษณะ***   * เคารพ และเห็นคุณค่าของตนเองและผู้อื่น * มีความมุ่งมั่นในการทำงาน * มีความสนใจใฝ่เรียนรู้ * มีความประณีต ละเอียดรอบคอบ * มีระเบียบวินัย | |
| เกณฑ์การประเมิน |
| * เชื่อมโยงสิ่งที่ได้พบเห็นสู่การเรียนรู้ผ่านการสร้างสรรค์ชิ้นงานที่หลากหลาย * คุณภาพของแนวคิดของการคิดสะท้อนกลับและการอภิปราย * กระบวนการคิดจากการถามคำถามและการให้เหตุผลในการตอบ * ความคิดเห็นร่วมและความคิดเห็นเดิมที่สะท้อนให้เห็นจากชิ้นงานในห้องเรียน * การคิดวิเคราะห์โจทย์การสร้างสรรค์ผลงานอย่างมีเหตุผลเป็นขั้นเป็นตอน * การคิดสร้างสรรค์ชิ้นงานจากการคิดคำถามและกิจกรรมการเรียนรู้ | |
| ความเชื่อมโยงต่อหลักสูตร |
| * ใช้ภาษาในการสื่อสาร สื่อความหมาย และนำเสนอได้อย่างชัดเจน * ให้เหตุผลประกอบการตัดสินใจและสรุปผลได้อย่างเหมาะสม * สามารถเรียนรู้และเข้าใจในการตั้งคำถาม * มีความคิดริเริ่มสร้างสรรค์ * ให้ความสำคัญและใส่ใจในความรู้สึกของผู้อื่น * รู้จักตนเอง * มีความสามารถในการสื่อสาร การคิด การแก้ปัญหา * มีความสามารถในการใช้ทักษะชีวิต | |
| ความเชื่อมโยงต่อวิชาอื่นๆ ที่เกี่ยวข้องกัน |
| * ทักษะทำงานอย่างเป็นขั้นตอนตามกระบวนการทำงาน ด้วยความสะอาด ความรอบคอบ ด้วยศาสตร์ของวิชาการงานพื้นฐานอาชีพ * ศักยภาพในการสร้างสรรค์ผลงาน สังเกต ทดลอง แก้ไขด้วยกระบวนการทางวิทยาศาสตร์ * เชื่อมโยงการอภิปราย แสดงความคิดเห็น และการนำเสนอด้วยศาสตร์ของวิชาภาษาไทย | |

|  |
| --- |
| **เว็บไซต์และสื่อสิ่งพิมพ์อื่นๆ** |
| * ตัวอย่างกิจกรรม สิ่งทอสร้างสรรค์ * <https://www.youtube.com/watch?v=oqyhNDSXEfg> * <https://www.youtube.com/watch?v=ky3SDVLUUAQ> * <https://www.youtube.com/watch?v=-ByYj5G4-Hc> * <https://www.youtube.com/watch?v=6WFQDdL5Pjk> * <https://www.youtube.com/watch?v=jSjFF_5Nm0k> * <https://www.youtube.com/watch?v=mw_tZLCLeEY> * <https://www.youtube.com/watch?v=P88utzBcBfk> | | |
| **เครื่องมือและอุปกรณ์การเรียนรู้** | |
| * เสื้อยืดเก่าสีสันต่างๆ * กระดาษลัง * กรรไกร * ไม้บรรทัด * เข็มใหญ่ | | |

*ตารางนี้แสดงถึงกระบวนการเรียนรู้ที่ผู้สอนอาจนำไปประยุกต์ใช้และประเมินผลได้ ซึ่งสามารถนำการจัดการเรียนรู้อื่นมามาประยุกต์ใช้ได้ด้วย และผู้สอนอาจหาวิธีปรับกระบวนการเรียนรู้ตามความเหมาะสมของกลุ่มผู้เรียนและสภาพแวดล้อมภายในโรงเรียน*

|  |  |  |  |
| --- | --- | --- | --- |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
| 1 | ชั่วโมงที่  1 | *Kick off*  *กิจกรรม:* *ผืนผ้าที่ต่างกัน*   * ผู้สอนสร้างแรงบันดาลใจให้ผู้เรียนได้รู้จักสิ่งทอที่เป็นผ้าไทย โดยเปิดคลิปกบนอกกะลา “มหัศจรรย์ ผ้าไทย” จาก https://www.youtube.com/watch?v=mWeOSvhWn0k * ผู้สอนตั้งคำถาม ร่วมกันค้นหาความหมายของคำว่า “สิ่งทอ คืออะไร ?” ให้ผู้เรียนร่วมกันอภิปรายความสำคัญ ประโยชน์ และยกตัวอย่างสิ่งทอที่อยู่รอบๆ ตัวเรา * ผู้สอนนำเศษผ้าในลักษณะต่างๆ ที่มีผิวสัมผัสที่แตกต่างกันมาให้ผู้เรียนดู (ผู้สอนอาจสั่งงานให้ผู้เรียนนำของเล่นของใช้ส่วนตัวที่มีผ้าเป็นส่วนประกอบสำคัญมาในคาบเรียนนี้ด้วย*)* แล้วให้ผู้เรียนแบ่งกลุ่มแลกเปลี่ยนเรียนรู้ โดยลองสัมผัสผ้าในลักษณะต่างๆ และบอกถึงความรู้สึกเมื่อได้สัมผัส ผ้าที่ชอบ เหตุผลที่เลือก ฯลฯ กับเพื่อนๆ ในกลุ่ม * ให้ผู้เรียนร่วมกันแสดงความคิดเห็นถึงเส้นใยของผ้าแต่ละชนิดผู้สอนอาจให้แว่นขยายแก่ผู้เรียนเพื่อเพิ่มความสนุกและน่าค้นหาในการเรียนรู้ สังเกตลักษณะของเส้นใยที่ใช้เส้นด้ายสานกันไปมาจนกลายเป็นผืนผ้าแล้วลองวาดลงบนกระดาษด้วยสีต่างๆ ซึ่งจะทำให้ผู้เรียนได้รู้จักเส้นตั้งและเส้นยืนเพื่อนำไปต่อยอดในกิจกรรมการทอผ้าต่อไป | * ผู้เรียนสามารถตอบคำถามได้ * ผู้เรียนสามารถอธิบายเหตุผลในการได้มาซึ่งคำตอบได้ * ผู้เรียนสามารถแสดงความคิดเห็นได้อย่างมีเหตุมีผล เมื่อคิดเห็นต่างกับผู้อื่น * ผู้เรียนสามารถอธิบายลักษณะของ ทัศนธาตุได้ |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
| 2 | ชั่วโมงที่  2 | *กิจกรรม:* *กี่ทอทำมือ*   * ผู้เรียนจะได้เรียนรู้การสร้างกี่ทอมือแบบพกพาด้วยตนเอง เรียนรู้การวัด การตัด วิธีการทำไหมพรมจากเสื้อยืด ที่ต้องใช้สมาธิเพื่อที่จะสร้างกี่ทอมือและไหมพรมให้สำเร็จและเรียบร้อยสวยงาม โดยวัสดุอุปกรณ์ที่ต้องใช้ มีดังนี้ * *เสื้อยืดเก่าสีต่างๆ* * *กระดาษลัง* * *ไม้บรรทัด* * *กรรไกร* * ผู้สอนให้ผู้เรียนดูวีดีโอการทอผ้า แล้วช่วยกันแสดงความคิดเห็นถึงวัสดุอุปกรณ์ที่ใช้ในการทอผ้ามีอะไรบ้าง และวิธีการทำอย่างไร * เมื่อผู้เรียนทราบถึงวัสดุอุปกรณ์ที่ใช้ในการทอผ้าอย่างคร่าวๆ แล้ว ผู้สอนชวนผู้เรียนมาสร้างกี่ทอผ้าอย่างง่ายด้วยตัวเอง โดยใช้กระดาษลัง ตัดช่องถี่ๆ เท่าๆ กัน หัวท้าย เพื่อใช้ในการยึดเส้นด้ายแนวตั้ง โดยผู้สอนอาจให้ผู้เรียนดูตัวอย่างกี่ทออย่างง่าย แล้วร่วมกันอภิปรายหาวิธีการสร้างกี่ทอผ้าอย่างง่ายด้วยตนเอง * ให้ผู้เรียนสร้างเส้นไหมพรมจากเสื้อยืดเก่าด้วยการตัดเป็นแทบผ้าเล็กๆ (ตามวิธีการในวีดีโอหัวข้อตัวอย่างกิจกรรมการเรียนรู้) เมื่อทำเสร็จแล้วให้ผู้เรียนแลกเปลี่ยนสีเสื้อยืดและช่วยกันสร้างเส้นไหมพรม เรียนรู้และปลูกฝังเรื่องการแบ่งปัน มีน้ำใจ ช่วยเหลือซึ่งกันและกัน | * การคิดสร้างสรรค์ชิ้นงานจากการเรียนรู้ * กระบวนการคิดจากการถามคำถามและการให้เหตุผลในการตอบ * ผู้เรียนสามารถแสดงความคิดเห็นได้อย่างมีเหตุมีผล เมื่อคิดเห็นต่างกับผู้อื่น * ผู้เรียนสามารถเลือกใช้วัสดุอุปกรณ์ได้อย่างเหมาะสม * กระบวนการทำงาน |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
| 3 | ชั่วโมงที่  3 - 5 | *กิจกรรม:* *Weaving Art*  “Weaving Art” เป็นกิจกรรมที่ฝึกให้ผู้เรียนได้ใช้ประสาทสัมผัสตาประสานกับการใช้ปลายนิ้วสานไหมพรมถักทอ สอด สาน ร้อยเรียง เปิดโอกาสให้เด็กได้ใช้อุปกรณ์ที่ต้องใช้ความสามารถมากยิ่งขึ้น เช่น เข็ม กรรไกร ต้องใช้สมาธิจดจ่ออยู่กับงานผลงานจึงจะออกมาสำเร็จสวยงาม ต้องใช้ความระมัดระวังรอบคอบในการทำงาน ได้ใช้ทักษะการวัด ตัด มัดปม สาน วางแผน ออกแบบ รู้จักการนำสิ่งของเหลือใช่มาสร้างสรรค์เป็นผลงานชิ้นใหม่ อีกทั้งเมื่อผลงานเสร็จแล้วยังสามารถนำไปใช้ประโยชน์ในชีวิตจริงได้อีกด้วย โดยวัสดุอุปกรณ์ที่ต้องใช้ มีดังนี้   * *ไหมพรมสีต่างๆ* * *ไหมพรมเสื้อยืดเก่าสีสดใส* * *กระดาษลัง* * *ไม้บรรทัด* * *กรรไกร* * *เข็มใหญ่* * เมื่อได้กี่ทอผ้าและเส้นไหมพรมแล้ว ผู้สอนสาธิตการทอผ้า โดยอาจให้ผู้เรียนมีส่วนร่วมในการสาธิตวิธีการทอ ชวนให้ผู้เรียนคิดจากคำถามว่า การทอผ้ามีวิธีการหรือควรทำอย่างไร ก่อนที่ผู้สอนจะช่วยแนะนำวิธีการทอที่ถูกต้องเหมาะสมให้กับผู้เรียน โดยแผ่นกระดาษลังเปรียบเสมือนกี่ทอ ไม้บรรทัดแทนไม้ขิดและตะกอสำหรับแยกเส้นด้ายให้ขึ้นเพื่อเปิดให้จังหวะของเส้นด้าย พุ่งสอดขัดกัน ไหมพรมและเสื้อยืดเปรียบเสมือนเส้นไหมในการทอผ้า (สามารถดูวิธีการทอผ้าอย่างง่ายได้จากวีดีโอในหัวข้อตัวอย่างกิจกรรม) * ให้ผู้เรียนเลือกใช้สีไหมพรมได้ตามจินตนาการและความเหมาะสม ในระหว่างการทอผู้เรียนอาจได้เรียนรู้การสร้างลวดลายใหม่ๆ จากการลองถูกลองผิด ซึ่งผู้สอนคอยช่วยอำนวยความสะดวกและสังเกตพฤติกรรมและกระบวนการเรียนรู้ของผู้เรียน พร้อมทั้งเปิดโอกาสให้ผู้เรียนได้ร่วมกันแลกเปลี่ยนประสบการณ์ในการทำงาน | * การคิดสร้างสรรค์ชิ้นงานจากการเรียนรู้ * กระบวนการคิดจากการถามคำถามและการให้เหตุผลในการตอบ * ผู้เรียนสามารถแสดงความคิดเห็นได้อย่างมีเหตุมีผล เมื่อคิดเห็นต่างกับผู้อื่น * ผู้เรียนสามารถเลือกใช้วัสดุอุปกรณ์ได้อย่างเหมาะสม * กระบวนการทำงาน |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
| 4 | ชั่วโมงที่  6 | *กิจกรรม:* *แปลงโฉมผ้าทอ*   * ผู้สอนทบทวนกิจกรรมการทอผ้าที่ได้ลงมือทำเมื่อครั้งก่อน และให้ผู้เรียนร่วมกันแสดงความคิดเห็นถึงผลงานการทอผ้าว่า สามารถนำไปสร้างสรรค์เป็นของใช้อะไรได้บ้าง * ผู้สอนถามถึงประสบการณ์การเย็บผ้าของผู้เรียน อาจให้ผู้เรียนที่มีประสบการณ์ลองอธิบายวิธีการเย็บผ้าให้เพื่อนฟัง และให้ผู้เรียนร่วมกันแสดงความคิดเห็นถึงประโยชน์ในการเย็บผ้า มีประโยชน์ต่อชีวิตประจำวันอย่างไรบ้าง * ผู้สอนให้ผู้เรียนดูวิธีการเย็บผ้าอย่างง่ายในแบบต่างๆ เช่น การเนา การด้น ฯลฯ * ให้ผู้เรียนนำความรู้การเย็บผ้าที่ได้ไปสร้างสรรค์ผ้าทอเป็นของใช้ที่คงทนยิ่งขึ้น เช่น จานรองแก้ว พรมเช็ดเท้า หมอนเล็ก ตุ๊กตา ฯลฯ * ให้ผู้เรียนนำเสนอผลงานของตนเอง ถึงแนวคิดและกระบวนการในการสร้างลวดลายการทอผ้าต่างๆ สิ่งที่ผู้เรียนได้ค้นพบระหว่างทำ ความรู้สึก และสิ่งที่ได้เรียนรู้ * ผู้สอนและผู้เรียนสรุปถึงประโยชน์และความสำคัญของงานทอผ้า การเย็บปักถักร้อย และการนำวัสดุสิ่งของรอบตัวมาสร้างสรรค์ผลงานงานศิลปะร่วมกัน   *ข้อเสนอแนะ*: ผู้เรียนบางคนอาจเลือกที่จะใช้วิธีการมัด ผูก แทนการเย็บ ซึ่งผู้สอนควรเปิดโอกาสให้ผู้เรียนได้เลือกวิธีในการสร้างสรรค์ผลงานด้วยตนเอง  ผลการค้นหารูปภาพสำหรับ Weaving kids Creative | * การคิดสร้างสรรค์ชิ้นงานจากการเรียนรู้ * ผู้เรียนสามารถอธิบายเหตุผล และกระบวนการในการสร้างสรรค์ผลงานได้ * กระบวนการคิดจากการถามคำถามและการให้เหตุผลในการตอบ * กระบวนการทำงาน |

|  |  |  |  |  |
| --- | --- | --- | --- | --- |
|  | *ความคิดสร้างสรรค์*  *ระดมความคิดพร้อมค้นหาคำตอบ* | *ลำดับขั้นตอน*  ***(ลำดับขั้นก่อนหน้านี้)*** | ***การคิดอย่างมีวิจารณญาณ***  *ตั้งคำถามและประเมินความคิดและการสร้างผลงาน* | *ลำดับขั้นตอน*  ***(ลำดับขั้นก่อนหน้านี้)*** |
| ***จินตนาการ*** | * ใช้ความรู้สึก ใช้ความเห็นอกเห็นใจ   การสังเกต และอธิบายความเชื่อมโยง  ของความรู้ที่ได้รับไปสู่การประยุกต์ใช้   * สำรวจ ค้นหา ระดมความคิด | * 1, 2 * 1, 2 | * ทำความเข้าใจกรอบแนวคิดและขอบเขตของการสร้างผลงาน * ทบทวนความรู้ ความคิดเห็น และเปรียบเทียบเพื่อหามุมมองในการสร้างผลงาน | * 3, 4 * 3, 4 |
| ***สอบถาม*** | * เพื่อสร้างความสัมพันธ์ สร้างมุมมองเชิงบูรณาการ สร้างวินัย และอื่นๆ * ลองเล่นหรือทำสิ่งที่แตกต่าง เพิ่มความเสี่ยงและคิดนอกกรอบ | * 1, 2, 3, 4 * 3 | * ระบุจุดแข็งและจุดอ่อนของผลงานกับข้อโต้แย้ง คำอ้างและความเชื่อ * ความท้าทายในกระบวนการสร้างผลงาน ตรวจสอบความถูกต้อง วิเคราะห์ช่องว่างในการเรียนรู้ | * 4 * 3, 4 |
| ***ลงมือทำ***  ***และแบ่งปัน*** | * นึกภาพ แสดงสิ่งที่คิด ผลิต คิดค้นวิธีการใหม่ๆ หาวิธีการพัฒนาผลงาน * ชื่นชมมุมมองความแปลกใหม่ในการสร้างผลงาน | * 3 * 3, 4 | * ประเมิน หาพื้นฐาน แสดงความคิดเห็น   มีผลิตผลเชิงตรรกะ มีเกณฑ์จริยธรรม  หรือสุนทรียศาสตร์ มีการหาเหตุผล   * ตระหนักถึงอคติทางมุมมองของตนเอง (ตามที่ได้รับจากผู้อื่น) ความไม่แน่นอน ข้อจำกัดของวิธีการสร้างผลงาน | * 1, 3 * 3, 4 |

*เกณฑ์การให้คะแนนนี้ได้กล่าวถึงเพียงมิติเดียวในส่วนของการให้คะแนนทั่วไปตามที่อธิบายข้างต้น นับเป็นวิธีหนึ่งที่แสดงให้เห็นว่าครูผู้สอนสามารถอธิบายและให้คะแนนตามผลงานของผู้เรียน ขอแนะนำว่าครูผู้สอนควรกำหนดระดับของความสำเร็จในมิติอื่นๆ ของเกณฑ์การให้คะแนนด้วย*

|  |  |  |  |  |
| --- | --- | --- | --- | --- |
| ***ระดับการคิด*** | ***ระดับ 1*** | ***ระดับ2*** | ***ระดับ3*** | ***ระดับ4*** |
| ***จินตนาการ***  *ความรู้สึก ความเอาใจใส่ การสังเกต*  *การอธิบายเพื่อเชื่อมโยงระหว่างความรู้ที่ได้รับไปสู่การประยุกต์ใช้*  ***(ขั้นตอนที่ 1, 2)*** | ผู้เรียนแสดงให้เห็นการให้  ความร่วมมือกับกิจกรรม  น้อย | ผู้เรียนแสดงให้เห็นการให้  ความร่วมมือกับกิจกรรม  ค่อนข้างน้อย | ผู้เรียนแสดงให้เห็นการให้  ความร่วมมือกับกิจกรรม  อย่างชัดเจน | ผู้เรียนแสดงให้เห็น  ความกระตือรือร้นและมีส่วนร่วม  ในกิจกรรมอย่างชัดเจน |
| ***ลงมือทำและแบ่งปัน***  *แสดงสิ่งที่คิด ค้นหาวิธีการสร้างสรรค์ผลงานใหม่ๆ หาวิธีพัฒนาผลงาน ชื่นชมมุมมองความแปลกใหม่ในการสร้างผลงาน*  ***(ขั้นตอนที่ 2, 3 )*** | ผลงานและการอธิบายกระบวนการสร้างผลงาน ยังมีข้อจำกัดของการยกตัวอย่างประกอบเหตุและผลของการได้มาซึ่งวิธีการสร้างสรรค์ผลงาน | ผลงานและการอธิบายกระบวนการสร้างผลงานมีการยกตัวอย่างประกอบเหตุและผลของการได้มาซึ่งวิธีการบ้าง แต่ยังเบี่ยงเบนไปจากความรู้เดิมเล็กน้อย | ผลงานและการอธิบายกระบวนการสร้างผลงานมีการยกตัวอย่างประกอบเหตุและผลของการได้มาซึ่งวิธีการที่ชัดเจน มีการอ้างอิงสิ่งที่ได้เรียนรู้มาเชื่อมโยงประกอบ มีเหตุผลที่น่าเชื่อถือ มีการอภิปรายแนวคิดเพิ่มเติมแต่แนวคิดยังคล้ายกับที่เคยมีมาก่อนหน้านี้ แต่ปรับใหม่เป็นรูปแบบของตัวเอง | ผลงานและการอธิบายกระบวนการสร้างผลงานมีการยกตัวอย่างประกอบเหตุและผลของการได้มาซึ่งวิธีการที่ชัดเจน มีการอ้างอิงสิ่งที่ได้เรียนรู้มาเชื่อมโยงประกอบ มีเหตุผลที่น่าเชื่อถือ มีการอภิปรายแนวคิดเพิ่มเติมที่ต่างไปจากที่เคยมีมาแต่เดิมเป็นตัวของตัวเองชัดเจน |